יעקב ורדי

יעקב אלול ורדי  (נולד ב-30 במאי 1937) הוא פרופסור לרפואה המומחה לנוירולוגיה ונוירופסיכיאטריה, מנהל מחלקת נוירולוגיה בדימוס במספר בתי חולים בהם בית החולים שערי צדק, ובמאי קולנוע.

ביוגרפיה
ורדי נולד ברומניה ושרד את השואה. כילד עלה ארצה ונקלט בקיבוץ אפיקים, בגיל התיכון נאלץ ורדי לנטוש את הקיבוץ, לאחר שנמנע ממנו להגשים את שאיפתו להתקבל ללימודים גבוהים. הוא השתלם ברפואה אצל פרופ' משה רחמילביץ', התמחה בנוירולוגיה בבית החולים איכילוב, בנוירופסיכיאטריה בבית החולים האוניברסיטאי של אילינוי בשיקגו וברפואת השינה בבית החולים האוניברסיטאי בבזל. לאחר מכן שב לישראל וכיהן כמנהל מחלקת נוירולוגיה במספר בתי חולים בהם בית החולים שערי צדק. 

מלבד עיסוקו ברפואה, ורדי התנסה בתחומים נוספים כמו בימוי סרטים והוראתו, כתיבה ספרותית וכתיבת שירה.

חיים אישיים 
הוא מתגורר ביישוב אלעזר שבגוש עציון ובבעלותו גם חווה חקלאית ב"הר השחור" שבמושבה מגדל.

יעקב ורדי נשוי לנילי, פסנתרנית, ואב לשני בנים ובת. בשנת 1981 חזרו הוא ואשתו בתשובה.

קישורים חיצוניים 
 ראיון עם יעקב ורדי בתוכנית בגלל הרוח בערוץ מאיר בטלוויזיה

הערות שוליים 

ילדים בשואה: רומניה
פסיכיאטרים ישראלים
נוירולוגים ישראלים
סגל המרכז הרפואי שערי צדק
אמנים ישראלים שחזרו בתשובה
אלעזר (יישוב): אישים
משוררים ישראלים
במאי קולנוע ישראלים
מדענים ישראלים שחזרו בתשובה
ישראלים שנולדו ב-1937